Στη σκιά του φόβου

Το Στη σκιά του φόβου είναι μια ελληνική δραματική ταινία του 1988 σε σκηνοθεσία Γιώργου Καρυπίδη. Η ταινία είναι ένα ψυχολογικό δράμα με τη μορφή του “ονειρικού” θρίλερ.

 Πλοκή 
Ένας μουσικοσυνθέτης (Γιώργος Κώνστας) πηγαίνει ένα πρωί να καταθέσει χρήματα στην τράπεζα και κατηγορείται για πλαστογραφία. Κυνηγημένος από την αστυνομία, τη συμμορία των πλαστογράφων κι έναν άγνωστο, ζει μέσα στον πανικό. Η αναπόδεικτη κατηγορία εναντίον του, φέρνει στην επιφάνεια τα βαθύτερα αισθήματα ενοχής που πηγάζουν από τη στείρα ύπαρξή του και κυρίως, από την ανικανότητά του να παραγάγει δημιουργικό έργο. Τρέπεται σε φυγή κι αρχίζει να περιπλανιέται σε μια άγνωστη “χώρα” όπου οι οδυνηρές του περιπέτειες θα αποδειχτούν τελικά λυτρωτικές.

 Διανομή 

 Γιώργος Κώνστας
 Εύα Σέχα
 Αντώνης Κατσαρής
 Μάκης Αρβανιτάκης
 Τάσος Γουδέλης
 Μαρία Κανελλοπούλου

 Διακρίσεις 
Η ταινία έλαβε βραβεία Καλύτερης ταινίας, Α΄ Ανδρικού Ρόλου, Καλύτερης Σκηνοθεσίας, Καλύτερης Φωτογραφίας, Καλύτερα Σκηνικά, Καλύτερης Μουσικής στο Φεστιβάλ Κινηματογράφου Θεσσαλονίκης 1988. Επιλέχθηκε ως η ελληνική συμμετοχή για την Καλύτερη Ξενόγλωσση Ταινία στα 61α Όσκαρ, αλλά δεν έγινε δεκτή ως υποψήφια.Margaret Herrick Library, Academy of Motion Picture Arts and Sciences

 Δείτε επίσης 

 Λίστα ελληνικών υποβολών για το Όσκαρ Καλύτερης Ξενόγλωσσης Ταινίας

 Παραπομπές 

 Εξωτερικοί σύνδεσμοι 



Κατηγορία:Ελληνικές δραματικές ταινίες
Κατηγορία:Ταινίες του 1988
Κατηγορία:Ελληνικές ταινίες της δεκαετίας 1980